钦定古今图书集成/明伦汇编/闺媛典/第164卷 > 王景福侧室赵氏
## 钦定古今图书集成/明伦汇编/闺媛典/第164卷 > 王景福侧室赵氏

按《清河县志》：“赵氏，王景福侧室。福为馆陶司训，无嗣，
甫纳赵，没于官。赵甚少艾，随嫡张氏扶榇归，誓与死
守。杜门纺绩，事张如母。张有疾，汤药必亲。张年八十
卒，赵亦年七十矣。嘉靖四十四年，县令旌之。”

===汤凤妻张氏〈杜氏附〉===按《清河县志》：“张氏，汤凤妻。家贫，年二十二，凤死，甘饥
饿，守幼子湄成立。娶杜氏，湄寻夭。杜年十九岁，无子，
怜姑老，亦死守不二，收族子抚养为湄后。”